लगभग दो तिहाई वोटों की गिनती पूरी हो गई है और विपक्षी गठबंधन ने पहले ही सरकार बनाने के लिए बहुमत हासिल कर दिया है.लेबर पार्टी के नेता रड्ड ने कहा कि उन्होंने फोन कर एबट को जीत पर बधाई दी है.वहीं एबट ने जीत के बाद अपने समर्थकों को संबोधित करते हुए कहा कि उनकी प्रतिद्वंद्वी लेबर पार्टी को सौ साल के इतिहास में सबसे कम वोट मिले हैं.उन्होंने कहा कि वो ऐसी सरकार बनाएंगे जो सक्षम हो, भरोसेमंद हो और ऑस्ट्रेलियाई लोगों से किए गए वादों को पूरा करने के लिए तैयार हो.इससे पहले शनिवार को मतदान केंद्रों पर लोगों की लंबी-लंबी क़तारें देखी गई.इन चुनावों में अर्थव्यवस्था, इमिग्रेशन और विवादास्पद कार्बन टैक्स मुख्य मुद्देरहे.ऑस्ट्रेलियाई क़ानून के तहत 18 साल से ज्यादा उम्र वाले लोगों के लिए मतदान करना अनिवार्य है.संवाददाताओं का कहना है कि पांच हफ़्ते तक चले सघन चुनाव प्रचार में प्रधानमंत्री केविन रड्ड और उनके प्रतिद्वंद्वी टोनी एबट ही छाए रहे.रड्ड ने जून में उस वक़्त प्रधानमंत्री पद संभाला था जब तत्कालीन प्रधानमंत्री जूलिया गिलार्ड लेबर पार्टी के नेता पद का चुनाव हार गईं जिसके बाद उन्हें प्रधानमंत्री पद भी छोड़ना पड़ा.गिलार्ड ने 2010 में इसी तरह रड्ड को मात देकर प्रधानमंत्री पद हासिल किया था.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)